Limittäisiä aikoja ja vakaita aikeita
Authors: Niva Heidi 
Published: April 2022

Olla menossa-, olla tulossa- ja olla lähdössä -konstruktiot (yhteisesti olla V-OssA) esiintyvät kahdessa erilaisessa merkityksessä: progressiivisuuden ilmaisussa sekä intentioiden ja ennakoinnin ilmaisussa. Tässä artikkelissa tarkastellaan olla V-OssA -konstruktion käyttöä intentioiden ja ennakoinnin ilmaisuissa.
Artikkelissa kuvataan ja analysoidaan sitä, millä tavoin konstruktiota käytetään nykysuomessa, tarkemmin Suomi24-keskustelupalstalla. Analyysissa kiinnitetään huomiota siihen, miten progressiivisuuden elementti, verbien leksikaalinen aspekti ja liikesemantiikka sekä liikkeeseen kytkeytyvä näkökulmaisuus vaikuttavat konstruktion tulkintaan intentioiden ja ennakoinnin ilmaisuina. Myös konstruktion muut syntaktis-semanttiset piirteet sekä konteksti ovat tarkastelun kohteena.
Artikkeli osoittaa, että olla V-OssA -konstruktiolla ilmaistaan intentionaalista, dynaamista pyrkimystä kohti päämäärää ilman, että kantaverbin osoittama aktuaalinen toiminta eli liikkuminen on vielä käynnistynyt. Tällaista merkitystä ilmentävät esimerkiksi ilmaisut Olen menossa Viroon ja Saarenmaalle moottoripyörällä juhannuksen jälkeen; Olemme perheen kanssa tulossa Saloon alkuvuodesta ja Me ollaan myös lähdössä juuri vuoden täyttäneen kanssa ensi talvena thaimaahan. Lisäksi olla V-OssA -konstruktiota käytetään, kun ennakoidaan erilaisten asiantilojen kehityskulkuja tai luonnonilmiöitä: Syyskuu on tulossa ja vettä sataa niskaan. 
Artikkelissa esitetään, että progressiivisuuden ja liikkeen merkitykset ovat keskeisiä syitä sille, että olla menossa-, olla tulossa- ja olla lähdössä -konstruktioita käytetään intentioiden ja ennakoinnin ilmaisuissa. Analyysissa käykin ilmi, että parhaillaan käynnissä olevan ja tulevaan aikaan sijoittuvan tapahtumisen välinen raja on toisinaan häilyvä.
Overlapping points of time and solid intentions: crossing the borders between progressivity and futurity: the olla V-OssA construction with motion verbs
The constructions olla menossa ‘be going’, olla tulossa ‘be coming’ ja olla lähdössä ‘be leaving’ (from here on: olla V-OssA) are polysemous: they appear in both progressive expressions and in expressions of intentions and prediction. This article concerns the usage of olla V-OssA of the latter type. The construction olla V-ssA consists of the verb olla ‘be’ and a deverbal noun in the inessive case (a local case) -ssA, based on the verbs mennä ‘go’, tulla ‘come’ and lähteä ‘leave’.
The article describes and analyses the usage of the construction olla V-OssA in present-day Finnish. The expressions under examination in this article are originally taken from Suomi24, an online discussion site. Observing the interpretation of olla V-OssA as an expression of intention and prediction, the article focuses on the element of progressivity, the lexical aspect of the verb, and motion semantics and the deictic features related to it. Additionally, the syntactic and semantic features of the sentence and the context of the expression are taken into account.
The article shows that the construction olla V-OssA expresses intentional, dynamic pursuit towards the goal while the action (motion) expressed by the verb stem has not, in actual fact, started yet. The following expressions exemplify this usage: Olen menossa Viroon ja Saarenmaalle moottoripyörällä juhannuksen jälkeen ‘I am going to ~ will go to Estonia and Saarenmaa by motorbike after Midsummer’; Olemme perheen kanssa tulossa Saloon alkuvuodesta ‘My family and I are coming ~ will come to Salo at the beginning of the year’, and Me ollaan myös lähdössä juuri vuoden täyttäneen kanssa ensi talvena thaimaahan ‘We are going ~ will go to Thailand next winter with our 12-month-old’. Besides this usage type, the olla V-OssA construction is found in expressions that predict how nature-related phenomena and other states of affairs proceed: Syyskuu on tulossa ja vettä sataa niskaan ‘September is coming, and it’s pouring with rain’.
The article asserts that the elements of progressivity and motion are central factors that explain the usage of the olla V-OssA construction in expressions of intentions and predictions. The article shows that the boundaries between an ongoing event and an event located in the future are sometimes blurred.